Akademija likovnih umjetnosti u Sarajevu

mini|desno|300px|ALU – nakon sanacije
mini|desno|300px|Most Festina lente ispred ALU, 2013.
Akademija likovnih umjetnosti u Sarajevu kao visokoškolska ustanova i članica Univerziteta je osnovana 1972. godine. Osnovali su je naučni radnici, profesori, kulturni djelatnici koji su se školovali u Beogradu, Ljubljani, Zagrebu, i koji su u to vrijeme bili već priznati i afirmisani umjetnici poput: Muhameda Karamehmedovića (historičar umjetnosti i prvi dekan Akademije), Nade Pivac (akademski slikar), Mersada Berbera (akademski slikar), Bore Aleksića (akademski slikar), Alije Kučukalića (akademski kipar), Zdenka Grgića (akademski kipar).

Akademiju čini šest posebnih odsjeka:
 Nastavnički
 Slikarstvo
 Kiparstvo
 Grafika
 Grafički dizajn
 Produkt dizajn
 Konzervacija i restauracija

Svaki od ovih odsjeka osposobljava studente za određenu umjetničku djelatnost prema evropskim kriterijima umjetničkog obrazovanja.

 Historija 
mini|lijevo|300px|ALU – prije sanacije: velika oštećenja izazvana vlagom
Objekat današnje Akademije likovnih umjetnosti u Sarajevu je prva i jedina evangelistička crkva u vrijeme austrougarske uprave. Izgrađena je 1899. godine po nacrtima arhitekte Karla Paržika u romaničko-bizantijskom stilu kao centralna potkupolna građevina. Prema riječima bosanskohercegovačkog arhitekte Mufida Garibije, početni projekat koji je uradio Karl Paržik, bio je bez lijevog i desnog krila. Kasnije će se napraviti dodatna dva objekta, desni i lijevi, što je dalo današnji arhitektonski izgled likovne akademije.
Akademija likovnih umjetnosti u Sarajevu, kao visokoškolska ustanova i članica Univerziteta osnovana je 1972. a od 1981. godine nastava je obavljana u renoviranoj i adaptiranoj zgradi Akademije. Zakonom o njenom osnivanju, donesenim iste godine, utvrđeni su i njeni zadaci u obrazovanju likovnih umjetnika i organiziranju nastave za obrazovanje nastavnika likovnog vaspitanja za osnovne i srednje škole.

 Nacionalni spomenik 
Komisija za očuvanje nacionalnih spomenika, na sjednici održanoj 24. juna 2021. godine u Sarajevu, donijela je odluku da se zgrada Akademije proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Faruk Kapidžić (predsjedavajući), Anđelina Ošap Gaćanović i Zoran Mikulić.Službeni glasnik BiH, broj 49/21 - ODLUKA O PROGLAŠENJU GRADITELJSKE CJELINE - ZGRADA AKADEMIJE LIKOVNIH UMJETNOSTI U SARAJEVU (EVANGELISTIČKA CRKVA SA ŽUPNOM KUĆOM I ŠKOLOM) NACIONALNIM SPOMENIKOM BOSNE I HERCEGOVINE  Objekat se nalazi i na listi zaštićenih objekata Zavoda za zaštitu kulturno-historijskog i prirodnog naslijeđa.

Evangelistička crkva je izgrađena u romaničko-bizantijskom stilu kao centralna potkupolna građevina. Paržik je na objektu kombinirao više historijskih stilova pa se pored karakteristika romaničko-bizantijskog stila uočavaju i karakteristike gotike i renesanse. Iako prestankom sakralne namjene i velikim intervencijama radi adaptacije u Akademiju likovnih umjetnosti osamdesetih godina 20. stoljeća, sjeverna fasada i kupola ukazuju na izuzetnu arhitektonsku vrijednost objekta. Građevina ima istaknut ambijentalni kontekst, zbog svog položaja i značenja u strukturi i ukupnoj slici grada.

 Zanimljivosti 
Univerzitet u Sarajevu od 25. do 27. juna 2021. godine organizirao je "Dane umjetnosti UNSA".
Ovaj značajni kulturni događaj je zajednički univerzitetski projekt nastavnika i studenata triju umjetničkih akademija Univerziteta u Sarajevu, s ciljem predstavljanja najboljih umjetničkih dostignuća bosanskohercegovačkoj javnosti.
U okviru ovog kulturnog događaja Akademija liovne umjetnosti organizirala je izložbu najboljih radova studenata svih odsjeka. U okviru Akademije djeluje i Art institut.

 Također pogledajte 
 Gabrijel Jurkić
 Irfan Hozo
 Mirsad Konstantinović (Odsjek za grafiku, diplomirao u klasi profesora Dževada Hoze)
 Izet Alečković
 Mustafa Skopljak (diplomirao u klasi profesora Alije Kučukalića, 1977)
 Avdo Žiga
 Šejla Kamerić
 Damir Nikšić (diplomirao 2000)
 Meliha Teparić (diplomirala 2002)

 Reference 

 Vanjski linkovi 

Kategorija:Umjetnost u Bosni i Hercegovini
Kategorija:Građevine u Sarajevu
Kategorija:1899. u arhitekturi
Kategorija:Nacionalni spomenici u Sarajevu
Kategorija:Obrazovne institucije osnovane 1972.
Kategorija:Fakulteti u Sarajevu
Kategorija:Kultura u Sarajevu